Weight loss: मोटापे के चलते गर्लफ्रेंड से हो गया था ब्रेकअप, फिर 6 महीने में लड़के ने ऐसे घटाया 25 Kg वजन - weight loss transformation story this guy lost 25 kilos in just 6 months after breakup with girlfriend read his diet plan | Navbharat Times
ELECTION_TOPBAND_1591420374396
weight loss transformation story this guy lost 25 kilos in just 6 months after breakup with girlfriend read his diet plan
नवभारतटाइम्स.कॉम | Updated: 21 May 2020, 08:21:08 AM IST
आज की बिजी लाइफ में मोटापा हर उम्र के लोगों को प्रभावित कर रहा है। लेकिन वजन घटाना भी अपने आप में काफी मुश्किल काम है। इसके लिए लोग डाइटिंग और वर्कआउट सहित कई अन्य तरीके अपनाते हैं, लेकिन बिना पक्के इरादों के यह इतना आसान नहीं है।
हैदराबाद के रहने वाले 20 वर्षीय प्रिंस अरीब की कहानी काफी अलग है। पेशे से व्यवसायी प्रिंस का वजन बढ़कर 112 किलो पहुंच गया। इसी बीच उनका अपनी गर्लफ्रेंड से ब्रेकअप भी हो गया। उन्होंने इसे चुनौती के रूप में लिया और 6 महीने में 25 किलो वजन घटा लिया।
Photo seems to be morphed
​इस तरह बना रहा मोटिवेशन
मुझे मोटिवेट करने का सबसे बड़ा काम मेरे जिम कोच ने किया। उन्होंने मुझे न सिर्फ हेल्दी लाइफस्टाइल अपनाने की सलाह दी बल्कि इस जर्नी को बीच में छोड़ने से भी बचाया। इस तरह मैं अपना वजन कम कर पाया।
Also read: वर्कलोड के कारण बढ़ गया था इस डेंटिस्ट का वजन, फिर कड़ी डायट से 3 महीने में घटाया 12 Kg
​वजन घटाने के लिए डाइट प्लान
मेरा मानना है कि सही डाइट प्लान फॉलो करने से वजन घटाने में काफी मदद मिलती है।
ब्रेकफास्ट-1 गाजर, 1 सेब, एक कटोरी सादा ओट्स, एक लीटर पानी।
लंच-100 ग्राम उबले चिकन, सलाद, एक लीटर पानी।
डिनर- 4 उबले अंडे का सफेद हिस्सा, एक छोटा हिस्सा चावल, करी।
प्री वर्कआउट मील- वर्कआउट से 20 मिनट पहले 1 केला, नींबू का रस और शहद मिलाकर एक गिलास गुनगुना पानी, दो बादाम खाता था।
पोस्ट वर्कआउट मील- तरबूज या कोई अन्य फल।
Also read: 125 Kg था इस स्‍टूडेंट का वजन, कड़ी डायट और वर्कआउट से ऐसे घटाया 45 किलो
​मेरा वर्कआउट प्लान
मैं नियमित रुप से एक्सरसाइज और वर्कआउट करता था। रोजाना आधे घंटे वॉर्म अप, 20 मिनट कार्डियो, 30 मिनट एब्स वर्कआउट और हैवी लिफ्टिंग के साथ ही 20 मिनट स्ट्रेचिंग भी करता था। इससे वजन घटाने में मुझे काफी मदद मिली।
Also read: अरशद वारसी ने लॉकडाउन में किया ये 3 काम और घटाया 6 Kg वजन
बढ़ते वजन के कारण मुझे अपनी साइज के कपड़े खरीदने में काफी परेशानी होती थी। इसके अलावा मेरी सेहत भी प्रभावित होने लगी जिसके कारण मैं टेंशन में रहने लगा। इसी दौरान मेरा ब्रेकअप हो गया जिसे वजन घटाने के लिए मैं सबसे बड़ा मोटिवेशन मानता हूं।
Also read: वजन घटाना है तो अपनाएं यह आयुर्वेदिक लाइफस्टाइल, शरीर रहेगा स्वस्थ नहीं बढ़ेगा मोटापा
​लाइफस्टाइल में किए ये बदलाव
मैंने जंक फूड और पैकेट बंद प्रोडक्ट खाना छोड़ दिया और हमेशा हेल्दी चीजें खाता था। मैंने वर्कआउट रुटीन का चार्ट बनाया और उसे फॉलो किया। इससे मेरा वजन काफी कम हो गया।
​वजन बढ़ने से हुई यह परेशानी
मोटापे के कारण मुझे अपनी पसंद के कपड़े खरीदने में सबसे ज्यादा परेशानी हुई। मेरे पास जो कपड़े थे, सभी टाइट हो गए। मैं अपना मनचाहा ड्रेस पहनने के लिए तरसने लगा।
Also read: Weight Loss में मदद करता है गुड़, ऐसे करें यूज
इस तरह प्रिंस ने अपने ब्रेकअप को चैलेंज के रुप में लिया और 6 महीने में 25 किलो वजन घटा लिया। मोटापे से परेशान लोगों के लिए यह कहानी प्रेरणादायक हो सकती है।
Web Title weight loss transformation story this guy lost 25 kilos in just 6 months after breakup with girlfriend read his diet plan(News in Hindi from Navbharat Times , TIL Network)